রাফিয়াত রশিদ মিথিলা (জন্ম: ২৫ মে ১৯৮৪) হলেন একজন বাংলাদেশী অভিনেত্রী, গায়ক এবং উন্নয়নকর্মী, যিনি পেশাগতভাবে মিথিলা নামে পরিচিত। বাংলাদেশ এবং ভারতের কলকাতায় চলচ্চিত্রে কাজ করার পাশাপাশি তিনি ব্র্যাক ইন্টারন্যাশানালের আর্লি চাইল্ডহুড ডেভেলপমেন্টের প্রধান হিসাবে কর্মরত আছেন। মিথিলা অসংখ্য টিভি নাটকে অভিনয় করেছেন। ২০২০ সালে হইচই-এর একাত্তর নাটকের মাধ্যমে ওয়েব ধারাবাহিকে  এবং ২০২১ সালে অমানুষ চলচ্চিত্রের মাধ্যমে চলচ্চিত্রে অভিষেক করেন। ১৪তম দাদাসাহেব ফালকে আন্তর্জাতিক চলচ্চিত্র উৎসবে ও অভাগী (২০২৪) চলচ্চিত্রের জন্য সেরা অভিনেত্রীর পুরস্কার পান।   প্রাথমিক জীবন এবং শিক্ষা  মিথিলা পরিবারের চার ভাই বোন এর মধ্যে বড় ছিলেন। তিনি লিটল জুয়েলস স্কুলে প্রাথমিক, ভিকারুননেসা নুন স্কুল এন্ড কলেজে মাধ্যমিক ও উচ্চমাধ্যমিক এবং ঢাকা বিশ্ববিদ্যালয় থেকে রাষ্ট্রবিজ্ঞানে স্নাতক ও স্নাতকোত্তর ডিগ্রি অর্জন করেন। এরপর তিনি ব্র্যাক বিশ্ববিদ্যালয়ে প্রারম্ভিক শৈশব বিকাশে দ্বিতীয় মাস্টার্স সম্পন্ন করে স্বর্ণপদক জিতে নেন। তিনি বাংলাদেশের জাতীয় বিশ্ববিদ্যালয় থেকে বিএড ডিগ্রী অর্জন করেন। তিনি ২০১০ সালে মিনেসোটা বিশ্ববিদ্যালয়ের কলেজ অব এডুকেশন অ্যান্ড হিউম্যান ডেভেলপমেন্টে "শিক্ষাক্রমের সমসাময়িক দৃষ্টিভঙ্গি: নির্দেশনা এবং মূল্যায়ন" অধ্যয়ন করে মার্কিন যুক্তরাষ্ট্রে আরও পড়াশোনার জন্য যান। ২০২৫ সালে তিনি জেনেভা বিশ্ববিদ্যালয় থেকে প্রারম্ভিক শৈশব শিক্ষায় ডক্টরেট সম্পন্ন করেন।  একাডেমিক কাজের পাশাপাশি, মিথিলা বাংলাদেশের বেনুকা ইনস্টিটিউট অব ফাইন আর্টসের ড্যান্স একাডেমিতে কত্থক, মণিপুরি এবং ভরত নাট্যম নৃত্য অধ্যয়ন করেছেন। তিনি হিন্দোল মিউজিক একাডেমিতে নজরুলগীতি বা বাংলাদেশের জাতীয় কবি কাজী নজরুল ইসলামের লেখা ও সুর করা গানের অধ্যয়নের প্রশিক্ষণও পেয়েছিলেন । তিনি নন্দন স্কুলে শিল্পকলা অধ্যয়ন করেন এবং দৃক গ্যালারী গ্রুপ প্রদর্শনীতে তার তৈলচিত্র প্রদর্শন করেন। তিনি পিপলস থিয়েটার, বাংলাদেশের একজন শিশু অভিনেতা ছিলেন।   কর্মজীবন    অডিওভিজুয়াল মিডিয়া  মিথিলা ২০০২ সালে বিশ্ববিদ্যালয়ে অধ্যয়নরত থাকা অবস্থায় ফ্যাশন হাউস নীলাঞ্জনা পল্লীর সাথে মডেলিং কর্মজীবন শুরু করেছিলেন। ২০০৬ সালে টেলিভিশন নাটক শুনছেন একজন রেডিও জোকেয়ার গল্পো তে অভিনয় করার সময় তার অভিনয় জীবন শুরু হয় । তিনি টিভি বিজ্ঞাপনেও উপস্থিত হন এবং অনেক পণ্যের ব্র্যান্ড অ্যাম্বাসেডর হন। তিনি মিউজিক ভিডিওতে মডেল ছিলেন এবং বিভিন্ন নাটক ও টেলিফিল্মেও অভিনয় করেছিলেন।  ২০২২ সালে তিনি নিরব হোসেনের সাথে সহ-অভিনেতা অমানুষ চলচ্চিত্রে বাংলাদেশী চলচ্চিত্র পরিচালক ও চিত্রনাট্যকার অনন্য মামুনের সাথে পূর্ণদৈর্ঘ্য চলচ্চিত্রে আত্মপ্রকাশ করেন । তারপরে তিনি ভারতে পরিচালক সৌভিক কুন্ডুর আয় খুকু আয়ে হাজির হয়ে প্রসেনজিৎ চট্টোপাধ্যায়ের সাথে অভিনয় করেন । তিনি বাংলাভিশনে সেলিব্রেটি টক শো আমার আমি হোস্ট করেন ।   প্রারম্ভিক শৈশব শিক্ষায় শিক্ষাবিদ এবং কাজ  মিথিলা ঢাকার স্কলাস্টিকা ইন্টারন্যাশনাল স্কুলের ইংরেজি সাহিত্য ও ভাষা অনুষদে ছিলেন। তারপরে তিনি ২০১৭ সালে ব্র্যাক বিশ্ববিদ্যালয়ের ইন্সটিটিউট অব এডুকেশনাল ডেভেলপমেন্টের প্রারম্ভিক শৈশব উন্নয়ন বিভাগে অতিথি প্রভাষক হিসাবে দায়িত্ব পালন করেন। এছাড়াও তিনি নর্দান ইউনিভার্সিটি বাংলাদেশে ইংরেজি ভাষা এবং ফাউন্ডেশন কোর্সের প্রভাষক ছিলেন । মিথিলা বর্তমানে ব্র্যাক ইন্টারন্যাশনালের প্রারম্ভিক শৈশব উন্নয়নের প্রধান হিসেবে কাজ করছেন ।  তিনি আফ্রিকার কিছু দেশে ব্যাপকভাবে কাজ করেন। তিনি ভারতের পশ্চিমবঙ্গে ওয়েস্ট বেঙ্গল কমিশন ফর প্রোটেকশন অব চাইল্ড রাইটস অ্যান্ড স্বয়ম-এর সক্রিয় অবদানকারী। তিনি এশিয়া-প্যাসিফিক রিজিওনাল নেটওয়ার্ক ফর আর্লি চাইল্ডহুড (ARNEC) এবং সাউথ এশিয়া ফোরাম অফ আর্লি চাইল্ডহুড ডেভেলপমেন্ট প্রফেশনালস (SAFECDP) এর সদস্য।   ব্যক্তিগত জীবন  মিথিলা ২০০৬ থেকে ২০১৭ সাল পর্যন্ত গায়ক তাহসান রহমান খানের সাথে বিবাহবন্ধনে আবদ্ধ ছিলেন, এই সময়ে ২০১৩ সালে তাদের একটি কন্যা সন্তানের জন্ম হয় । তিনি ২০১৯ সালে ভারতীয় চলচ্চিত্র পরিচালক সৃজিত মুখোপাধ্যায়কে বিয়ে করেন। বাংলাদেশী গায়ক শায়ান চৌধুরী অর্ণব তার ফুফাতো ভাই।   চলচ্চিত্রের তালিকা    চলচ্চিত্র  বছরশিরোনামভূমিকাপরিচালকমন্তব্য২০২২অমানুষনুদরতঅনন্য মামুনঅভিষিক্ত বাংলাদেশী চলচ্চিত্র সাহসিকাআইনজীবীতানিম রহমান অংশুদীপ্ত টিভি মৌলিক চলচ্চিত্র আয় খুকু আয়বুড়ির মাসৌভিক কুন্ডুভারতীয় চলচ্চিত্র নীতিশাস্ত্র গীতা বসুঅরুণাভা খাসনোবিশচলচ্চিত্র উৎসবে প্রদর্শিত ২০২৩মায়ামায়ারাজর্ষি দেউইলিয়াম শেক্সপিয়রের ম্যাকবেথ এর রূপান্তর  ২০২৪ও অভাগী অভাগীঅনির্বাণ চক্রবর্তীশরৎচন্দ্র চট্টোপাধ্যায়েরউপন্যাস অবলম্বনে কাজলরেখা কংকন দাসীগিয়াসউদ্দিন সেলিমবাংলাদেশী চলচ্চিত্র আসন্ন নুলিয়াছড়ির সোনার পাহাড় নেলিলুবনা শারমিনবাংলাদেশী চলচ্চিত্র মেঘলা মেঘলাঅর্ণব মিদ্দারভারতীয় চলচ্চিত্র জ্বলে জ্বলে তারাতারাঅরুণ চৌধুরীবাংলাদেশী চলচ্চিত্র   ওয়েব ধারাবাহিক   বছর শিরোনাম ভূমিকা পরিচালকওটিটিসূত্র২০২০একাত্তর তানিম নূরহইচই২০২১কন্ট্রাক্টরুমানাতানিম নূর, কৃষ্ণেন্দু চট্টোপাধ্যায়জি৫ ঊনলৌকিকসিছিলিরবিউল আলম রবিচরকি২০২২মণ্টু পাইলট ২পতিতাদেবালয় ভট্টাচার্যহইচই২০২৩মাইশেলফ অ্যালেন স্বপনশায়লাশিহাব শাহীনচরকি২০২৪বাজিআরিফুর রহমান   নাটক    মধুরেণ সমাপয়েত  শুনছেন একজন রেডিও জকির গল্প  হাউসফুল  কিংকর্তব্যবিমূঢ়  ঘুম  এক্স-ফ্যাক্টর  ছাইয়্যা ছাইয়্যা  একজন বস এবং ওরা দুজন  তোর জন্য প্রিয়তা  নুনের মতো ভালোবাসা  দেনমোহর  প্রুফ রিডার  কনেপক্ষ  অনিকেত ভালোবাসা  এই জীবন  ধান্ধা  বাহুলতা  অনুরাধাকে বলা হলো না  হিট উইকেট  সময় চুরি  ল্যান্ডফোনের দিনগুলোতে প্রেম প্রমিজ মিস্টার এন্ড মিসেস হি এন্ড শি আমার গল্পে তুমি মিডনাইট সান (২০২১)   বিজ্ঞাপন   জুঁই নারিকেল তেল   আফতাব গুঁড়া মসলা   ক্লোজ আপ টুথপেস্ট   রবি মোবাইল অপারেটর  মেরিল পেট্রোলিয়াম জেলি  সোহাগ বাস সার্ভিস   উপস্থাপনা   ভালোবাসার গল্প   ঈদ আনন্দে সুরের ছন্দে   হানিমুন    বিচারক    ভ্যাসলিন হেলদি হোয়াইট   পুরস্কার ও মনোনয়ন  বছর পুরস্কার বিভাগ মনোনীত কর্ম ফলাফল সূত্র ২১ এপ্রিল ২০১৭ মেরিল-প্রথম আলো পুরস্কার শ্রেষ্ঠ টিভি অভিনয়শিল্পী (তারকা জরিপ) কথোপকথন ২০২৪ দাদাসাহেব ফালকে পুরস্কার শ্রেষ্ঠ অভিনেত্রী ও অভাগী ২৮ ডিসেম্বর ২০২৪ সিজেএফবি পারফরম্যান্স পুরস্কার শ্রেষ্ঠ অভিনেত্রী (সমালোচক) - ওটিটি মাইশেলফ অ্যালেন স্বপন     তথ্যসূত্র   বহিঃসংযোগ  বিষয়শ্রেণী:১৯৮৪-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী গায়িকা বিষয়শ্রেণী:বাংলা ভাষার সঙ্গীতশিল্পী বিষয়শ্রেণী:বাঙালি অভিনেত্রী বিষয়শ্রেণী:বাংলাদেশী অভিনেত্রী বিষয়শ্রেণী:বাংলা চলচ্চিত্র অভিনেত্রী বিষয়শ্রেণী:বাংলাদেশী চলচ্চিত্র অভিনেত্রী বিষয়শ্রেণী:বাংলাদেশী নাট্য অভিনেত্রী বিষয়শ্রেণী:বাংলাদেশী টেলিভিশন অভিনেত্রী বিষয়শ্রেণী:বাংলাদেশী নারী মডেল বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ব্র্যাক বিশ্ববিদ্যালয়ের প্রাক্তন শিক্ষার্থী বিষয়শ্রেণী:২১শ শতাব্দীর বাংলাদেশী সঙ্গীতশিল্পী বিষয়শ্রেণী:জাতীয় বিশ্ববিদ্যালয়, বাংলাদেশের প্রাক্তন শিক্ষার্থী